Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szabályairól szóló 1998. évi IV. törvény állapítja meg. A törvény szerint a vagyonőr a megbízó közterületnek nem
Paragraph Index: 399

szabályairól szóló 1998. évi IV. törvény állapítja meg. A törvény szerint a vagyonőr a megbízó közterületnek nem minősülő létesítményének őrzése során jogosult a feladatának ellátására. A metró vonalai és állomásainak azon területei, ahová csak érvényes menetjegy birtokában lehet belépni, nem minősülnek közterületnek. A biztonsági szolgálatot ellátó vagyonőrök intézkedéseinek szabályait és a védelmükre szolgáló eszközöket ugyancsak a fenti törvény állapítja meg. Az intézkedések kikényszerítésére a vagyonőrnek nincs lehetősége. Arányos mértékű kényszerítő testi erőt kizárólag akkor alkalmazhat, ha ezzel a védett létesítménybe, területre való jogosulatlan belépést kell megakadályoznia, vagy a jogosulatlanul bent tartózkodó eltávolításához van erre szükség. A Működési Szabályzat általában pontosan és közérthetően tartalmazta a Biztonsági Szolgálat feladatkörét, azonban az egyes pontjaiban előforduló fogalmak további értelmezésre szorultak. Az állampolgári jogok országgyűlési biztosa megállapította, hogy a Metró Biztonsági Szolgálatának létrehozása és működése nem sérti az állampolgári jogokat, ezért ajánlással nem élt. Felhívta azonban a Budapesti Közlekedési Részvénytársaság vezérigazgatójának figyelmét arra, hogy a Szolgálat Működési Szabályzatában pontosabban határozzák meg a biztonsági őrök feladatait és az intézkedések végrehajtásának módját, a rendőrség vagy más — intézkedésre jogosult — hatóság kötelező értesítésének, segítségül hívásának eseteit. A vállalat vezetése a kért pontosításokat végrehajtotta. OBH 2320/1999. Az Alkotmány 2. § (1) bekezdésében deklarált jogállamisághoz szervesen kapcsolódó jogbiztonsághoz és a 70/E. §-ában meghatározott szociális biztonsághoz való jogokkal összefüggésben visszásságot nem okoz, ha a kötelező szolgáltatás igénybevételéért ellenszolgáltatást követel a szolgáltató. Az országgyűlési biztos jogszabályok alkotmányosságát önmagában nem vizsgálhatja, figyelemmel az Obtv. 16. § (1) bekezdésére. Budapesti lakos fordult panasszal az állampolgári jogok országgyűlési biztosához, mivel sérelmezte a MATÁV és a TITÁSZ magas átalánydíját. A panaszos szerint a hatósági árak megállapításakor nem veszik figyelembe, hogy a lakosságnak a díjak megfizetése egyre nagyobb nehézségbe ütközik. Az országgyűlési biztos általános helyettese jogállamisághoz szervesen kapcsolódó jogbiztonsághoz szociális biztonsághoz való jogokkal összefüggésben vizsgálatot

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes